Bogotá

**Bogotá** [] (offiziell spaansch Naam: *Bogotá, Distrito Capital,* kört *Bogotá, D.C.)* is de Hööftstadt vun dat Land Kolumbien un Verwaltenszentrum vun dat  Departamentos Cundinamarca. Mit hör 6,8 Millionen Inwahner in dat eegentliche Stadtebeet up en Flach vun 1.587 km² un 7,9 Millionen in de Agglomeratschoon (Volkstellen 2005) is Bogotá de gröttste städtische Ballungsruum vun Kolumbien un buterdem en vun de an' flinksten wassen Metropolen in Süüdamerika; se stunn  2015 an 39. Stäe in de List vun de gröttst Metropolregionen vun de Welt. De Stadt is in 20 Bezirke updeelt.

De Grootruum Bogotá bildt den so nömmten Hööftstadtdistrikt (*Distrito Capital*, afkört *D.C.*), de direkt de Zentraalregeeren ünnersteiht un dormit en vergliekbaren Sünnerstatus hett as Washington, D.C. in den USA. De Stadt is Verkehrsknütt as ik wichtigst Wertschaps- un Kulturzentrum vun dat Land mit Universitäten, Hoochscholen, Museen un Baudenkmalen.

## Naam
De Naam Bogotá stammt vun dat inheimisch Woort *Bacatá* af. Dat weer de Naam vun de Hööftstadt vun de Zipa-Konföderatschoon vun de Muisca-Zivilisatschoon. De Gegend, in de hüüd de Stadt liggt, weer ünner de Naam *Muequetá* bekannt. 

Bogotá hett en Völtall vun Naamsännern achter sück:  
* So weer de Oort ok as *Thybzacá* oder *Teusacá* bekannt. Dorut entstunn de Naam vun den hüdigen Stadtdeel Teusaquillo.
* As Jiménez de Quesada 1538 dor en Militärstüttpunkt grünnen dee, geev he den Oort de Naam  *Nuestra Señora de la Esperanza*.
* Bi de juristischen Grünnen 1539 wurr de Naam ännert un luut nu *Santafé* oder *Santa Fe*. De Beteeken **Santafé de Bogotá** weer tonächst nich bekannt, hett sück aber dörsett, um de Stadt vun de Völtall vun wiederen Santafés to ünnerscheeden. As *Bogotá* weer wiels de Kolonialtiet de Siedlung Funza bekannt.
* Nah de Unafhängigkeit vun Spanien un Grünne vun de Republiek wurr de Hööftstadt *Bogotá* nömmt un dat ehmalge Bogotá wurr *Funza*.
* De 1991 nee maakt Verfaaten vun Kolumbien geev de Stadt weer de offiziellen Naam *Santafé de Bogotá*. 
* Nah en Reform vun de Verfaaten in dat Johr 2000 wurr de Bestanddeel *Santafé* aber weer streeken un de Naam to *Bogotá* afkört.

## Bekannt Lüüd ut disse Stadt
* Egan Bernal (* 1997), Radrennfohrer
* Juan Manuel Santos (* 1951), Politiker un Freedensnobelpriesdräger
* Guillermo Uribe Holguín (1880-1971), Komponist

## Literatur
* Ricardo Adrián Vergara Durán: *Programme, Konzepte und Strategien der Wohnungs- und Wohnumfeldverbesserung in Unterschichtsvierteln von Santafé de Bogota/Kolumbien.* Tectum Verlag, Marburg 2001, ISBN 3-8288-1089-6
* Stefan Roggenbuck: *Strassenkinder in Lateinamerika. Sozialwissenschaftliche Vergleichsstudie: Bogotá (Kolumbien), Sao Paulo (Brasilien) und Lima (Peru).* Verlag Peter Lang, 1993, ISBN 3-631-45894-0
* Anna I. Streissler: *Jugendliche in Bogota.* Brandes & Apsel, 2001, ISBN 3-86099-290-2
* Alberto Vázquez-Figueroa: ''Bogotá'' Blanvalet Verlag, München 1991, ISBN 3-7645-7666-9 bzw. *Die Kinder von Bogotá.* Goldmann, 1995, ISBN 3-442-42807-6

## Weblinks

* Offiziell Websteed vun de Stadt Bogotá (spaansch)
* Goethe-Institut Bogotá
* Kolumbiaansch Natschonalbibliothek
* Biblored – Dat Nett vun de apenlich Bibliotheken vun den Hööftstadtbezirk
* Museo del Oro (engelsch un spaansch)
* Düütsch School in Bogotá

## Enkeld Nahwiesen